У Вікіпедыі ёсць артыкулы пра іншых асоб з прозвішчам Мілер.

**Сэмюэль Бодэ Мілер** (англ.: Samuel Bode Miller, нар. 12 кастрычніка 1977, Істан, штат Нью-Гэмпшыр, ЗША) — знакаміты амерыканскі гарналыжнік, 4-кратны чэмпіён свету, двухразовы ўладальнік Кубка свету, алімпійскі чэмпіён і 6-разовы прызёр Алімпійскіх гульняў у 4 розных дысцыплінах. Па колькасці алімпійскіх узнагарод у гісторыі гарналыжнага спорту саступае толькі нарвежцу Чэцілю Андрэ Омату.

Спартыўная кар'ера
------------------

Дэбютаваў у Кубку свету 20 лістапада 1997 года ў амерыканскім Парк-Сіці і адразу ж заняў 11-е месца ў гіганцкім слаламе. Упершыню падняўся на подыум на этапах Кубка свету ў снежні 2000 года ў французскім Валь-д'Ізеры. Там жа праз год Бодэ атрымаў першую перамогу (гіганцкі слалам).

На 2 лютага 2014 за сваю кар'еру атрымаў 33 перамогі на этапах Кубка свету (хуткасны спуск — 8, супергігант — 5, гіганцкі слалам — 9, слалам — 5, камбінацыя/суперкамбінацыя — 6), 78 разоў быў у тройцы прызёраў. Па агульным ліку на этапах перамог Мілер займае 7-е месца ў гісторыі Кубка свету.

Акрамя таго Мілер — адзін з 5 гарналыжнікаў (разам з Пірмінам Цурбрыгенам, Маркам Жырардэлі, Гюнтэрам Мадэры і Чэцілем Андрэ Оматам), хто перамагаў ва ўсіх сучасных дысцыплінах гарналыжнага спорту. Пры гэтым Мілер — адзіны, хто атрымаў не менш за 5 перамог у кожнай з дысцыплін.

Разам з Філам Марэ Мілер — самы паспяховы амерыканец ў гісторыі Кубкаў і чэмпіянатаў свету. Мілер ўдзельнічаў у 5 Алімпіядах (1998, 2002, 2006, 2010 і 2014), дзе заваяваў 6 медалёў — 1 золата, 3 срэбра і 2 бронзы. Ён адзіны амерыканец, які выйграў за кар'еру 6 алімпійскіх медалёў у гарналыжным спорце. Па гэтым паказчыку сярод мужчын саступае толькі Чэцілю Андрэ Омату, на рахунку якога 8 алімпійскіх узнагарод.

Сярод сваіх хобі Бодэ называе гольф, тэніс, боўлінг і еўрапейскі футбол.

Пасля сезону 2009/10 Мілер падумваў аб завяршэнні гарналыжнай кар'еры, але вырашыў працягнуць спаборнічаць. У пачатку сезона 2013/14 Бодэ вярнуўся на трасы Кубка свету пасля траўмы, ужо 8 снежня 2013 года падняўся на подыум, стаўшы другім у гіганцкім слаламе ў амерыканскім Бівер-Крык.

На Алімпійскіх гульнях 2014 у Сочы заваяваў бронзу (разам з Янам Худэкам) у супергіганце, стаў самым узроставым прызёрам Алімпіяд у гарналыжным спорце.

Зноскі
------

1. ↑  Боде Миллер продолжает карьеру **(нявызн.)**.  «Спорт-Экспресс» (16 августа 2010). Архівавана з першакрыніцы 24 сакавіка 2012. Праверана 28 жніўня 2010.
2. ↑  Горнолыжник Боде Миллер побил олимпийский рекорд Омодта

Спасылкі
--------

* Сайт Бодэ Мілера Архівавана 24 студзеня 2009.  (англ.)
* Бодэ Мілер — статыстыка на сайце FIS (англ.)
* *Бодэ Мілер — алімпійская статыстыка на сайце* Sports-Reference.com *(англ.)*
* Мілер на сайце rasc.ru
* Мілер на афіцыйным сайце Кубка свету  (англ.)

| Алімпійскія чэмпіёны ў камбінацыі/суперкамбінацыі (гарналыжны спорт) |
| --- |
| 
* **1936:** Трэці рэйх Франц Пфнюр
* **1948:** Францыя Анры Арэе
* **1988:** Аўстрыя Хуберт Штрольц
* **1992:** Італія Іозеф Поліг
* **1994:** Нарвегія Ласэ Ч’юс
* **1998:** Аўстрыя Марыа Райтэр
* **2002:** Нарвегія Чэтыль Андрэ Омат
* **2006:** Злучаныя Штаты Амерыкі Тэд Лігеці
* **2010:** Злучаныя Штаты Амерыкі Бодэ Мілер
* **2014:** Швейцарыя Сандро Вілета
* **2018:** Аўстрыя Марсель Хіршэр
* **2022:** Аўстрыя Яганес Штрольц

 |

| Уладальнікі Кубка свету па гарналыжным спорце ў агульным заліку |
| --- |
| 
* **1967—1968:** Сцяг Францыі Жан-Клод Кілі
* **1969—1970:** Сцяг Аўстрыі Карл Шранц
* **1971—1972—1973:** Сцяг Італіі Густаў Цёні
* **1974:** Сцяг Італіі П’ера Грос
* **1975:** Сцяг Італіі Густаў Цёні
* **1976—1977—1978:** Сцяг Швецыі Інгемар Стэнмарк
* **1979:** Сцяг Швейцарыі Петэр Люшэр
* **1980:** Сцяг Ліхтэнштэйна Андрэас Венцэль
* **1981—1982—1983:** Сцяг ЗША  Філ Марэ
* **1984:** Сцяг Швейцарыі Пірмін Цурбрыген
* **1985—1986:** Сцяг Люксембурга Марк Жырардэлі
* **1987—1988:** Сцяг Швейцарыі Пірмін Цурбрыген
* **1989:** Сцяг Люксембурга Марк Жырардэлі
* **1990:** Сцяг Швейцарыі Пірмін Цурбрыген
* **1991:** Сцяг Люксембурга Марк Жырардэлі
* **1992:** Сцяг Швейцарыі Паўль Акола
* **1993:** Сцяг Люксембурга Марк Жырардэлі
* **1994:** Сцяг Нарвегіі Чэтыль Андрэ Омат
* **1995:** Сцяг Італіі Альберта Томба
* **1996:** Сцяг Нарвегіі Ласэ Ч’юс
* **1997:** Сцяг Францыі Люк Альфан
* **1998:** Сцяг Аўстрыі Херман Маер
* **1999:** Сцяг Нарвегіі Ласэ Ч’юс
* **2000—2001:** Сцяг Аўстрыі Херман Маер
* **2002—2003:** Сцяг Аўстрыі Штэфан Эберхартэр
* **2004:** Сцяг Аўстрыі Херман Маер
* **2005:** Сцяг ЗША  Бодэ Мілер
* **2006:** Сцяг Аўстрыі Бенджамін Райх
* **2007:** Сцяг Нарвегіі Аксель Лунд Свіндаль
* **2008:** Сцяг ЗША  Бодэ Мілер
* **2009:** Сцяг Нарвегіі Аксель Лунд Свіндаль
* **2010:** Сцяг Швейцарыі Карла Янка
* **2011:** Сцяг Харватыі Івіца Костэліч
* **2012—2013—2014—2015—2016—2017—2018—2019:** Сцяг Аўстрыі Марсель Хіршэр
* **2020:** Сцяг Аўстрыі Александэр Амот Кільдэ
* **2021:** Сцяг Францыі Алексіс Пенцюро

 |